钦定古今图书集成/理学汇编/学行典/第259卷 > 李弘
## 钦定古今图书集成/理学汇编/学行典/第259卷 > 李弘

按《高士传》：“李弘，字仲元，蜀人也。居成都，里中化之，班
白不负担，男女不错行。弘尝被召为县令，乡人共送
之，元无心就行，因共酣饮，月馀不去。刺史使人喻之，
仲元遂游奔，不之官。”

按《四川通志》：“弘少读五经，不为章句，不求利达。举茂
才不就。罗充慕义遗金，固却之。隐居衡门，缊袍莞席。
扬子云称曰：‘不屈其志，不辱其身，不夷不惠，可否之
间云’。”